Luister: 'Sanral-tolhekke maak inbreuk op jou privaatheid' - Maroela Media
"Elke keer as 'n elektroniese e-tolhek 'n foto van jou neem is daar nog 'n bietjie inligting oor jou doen en late aan die regering bekend." Die is die mening van prof. Jane Duncan, dosent in joernalistiek aan die Universiteit van Johannesburg.
Sy het aan die media gesê dit is 'n slim spioenasiemetode. Sy het gesê die kamera-vermoëns van die Suid-Afrikaanse Nasionale Padagentskap (Sanral) se elektroniese tolhekke tussen Johannesburg en Pretoria het die vermoë om allerlei inligting oor padverbruikers te versamel.
Volgens haar kan dit die regering 'n baie goeie beeld gee van waar 'n mens was en waarheen jy op pad is.
Duncan se opmerkings kom in dieselfde tyd wat daar 'n storm in Brittanje losgebars het, toe dit aan die lig gekom het dat die polisie sogenaamde fop-selfoontorings bedryf wat die persoonlike inligting van mense versamel. Sky News het berig die torings staan bekend as Stingrays.
Duncan het gesê die e-tolstelsel ter plaatse maak 'n inbreuk op mense se privaatheid en die inligting kan vir enige onderduimse doel aangewend word.
Prof. Basie van Solms, direkteur by die Sentrum vir Kuberveiligheid aan die Universiteit van Johannesburg, het gesê Duncan se opmerkings dra water en het verduidelik wat die konsepwet sê…
Wayne Duvenage, voorsitter van Outa, stem saam met Duncan…
e-tol Pretoria FM
Maar die regering mag mos doen wat hulle wil!
Ek kan nie die probleem sien nie. Hulle kan jou selfoon oproepe ook volg. Weet julle hoe baie kriminele is al gevang as gevolg van hierdie hulpmiddels.
Weet julle hoe baie kriminele gebruik hierdie hulpmiddels?
Timmie · 4 jare gelede
Die mense in die regering kan daai inligting vir enige een gee dan kaan daar self skelm en rowers inbraak maak terwyl jy nog voor jou tv sit en ontspan!